A határozat elfogadásához egyszerű többség szükséges

Előterjesztés

a 1 számú napirendi ponthoz

Mórágy Község Önkormányzata Képviselő-testületének 2019. július 29. napján tartandó rendkívüli ülésére

Beiskolázási segélyek megállapításáról

Előterjesztő: Glöckner Henrik polgármester 
Az előterjesztést készítette: Bakó Józsefné jegyző
Tisztelt Képviselő-testület!

Mórágy Község Önkormányzat Képviselő-testülete a költségvetésében betervezte az idei évben a beiskolázási segélyeket. A gyermekvédelem helyi szabályozásáról szóló 4/2017.(II.14.) önkormányzati rendelet 4. §-ában foglaltak alapján képviselő-testület minden év július 31-ig állapítja meg a beiskolázási segély differenciált összegét.
Az idei évben a költségvetésben a tavalyi évvel egyezően a következő beiskolázási segély összegek lettek megtervezve:

- a helyben tanuló általános iskolások részére 8.000.- Ft támogatás és ingyenes tankönyvellátás,

- középfokú iskolai végzettséget nappali tagozaton szerző gyermekek részére 16.000.- Ft támogatás, 

- a felsőoktatásban résztvevők részére 20.000.- Ft támogatást nyújt, ha a hallgató az első diplomáját szerzi meg nappali tagozaton.

A beiskolázási támogatásra összesen 1.500.000.- Ft került betervezésre.

A Képviselő-testület minden évben az óvodások részére fejenként 2.000.- Ft támogatást ad az óvoda részére való átutalással.

A beiskolázási segély augusztus közepén kerülne kifizetésre.
Mórágy, 2019. július 22.








Glöckner Henrik sk. 

                                                                                                 polgármester 

Határozati javaslat:
/2019.(VII. 29.) képviselő-testületi határozat

a beiskolázási támogatásokról 

Mórágy Község Önkormányzat Képviselő-testülete 2019. évben beiskolázási támogatást állapít meg a mórágyi állandó lakóhellyel rendelkező gyermekek részére a gyermekvédelem helyi szabályozásáról szóló 4/2017.(II.14.) önkormányzati rendelet 4. §-ában bekezdésben foglaltak alapján:

- a helyben tanuló általános iskolások részére 8.000.- Ft támogatást és ingyenes tankönyvellátást,

- középfokú iskolai végzettséget nappali tagozaton szerző gyermekek részére 16.000.-Ft támogatást, 

- a felsőoktatásban résztvevők részére 20.000.- Ft támogatást nyújt, ha a hallgató az első diplomáját szerzi meg és nappali tagozaton tanul.

- az óvodások részére 2.000.- Ft/fő támogatást ad, az óvoda részére történő átutalással.

A beiskoláztatási támogatás a szülő nyilatkozatának figyelembe vételével történik, kifizetését 2019. augusztus 16. határidővel határozza meg.

